b'\n_START_ARTICLE_\nZinovi Kolobanov\n_START_PARAGRAPH_\nZinovi Grigorjevit\xc5\xa1 Kolobanov (ven. \xd0\x97\xd0\xb8\xd0\xbd\xd0\xbe\xd0\xb2\xd0\xb8\xd0\xb9 \xd0\x93\xd1\x80\xd0\xb8\xd0\xb3\xd0\xbe\xd1\x80\xd1\x8c\xd0\xb5\xd0\xb2\xd0\xb8\xd1\x87 \xd0\x9a\xd0\xbe\xd0\xbb\xd0\xbe\xd0\xb1\xd0\xb0\xd0\xbd\xd0\xbe\xd0\xb2; 25. joulukuuta 1910 \xe2\x80\x93 8. elokuuta 1994) oli neuvostoliittolainen panssarivaunun komentaja toisessa maailmansodassa. H\xc3\xa4nen johtamansa viiden KV-1 -panssarivaunun ryhm\xc3\xa4 tuhosi 43 saksalaista panssarivaunua Hatsinan (tuolloiselta nimelt\xc3\xa4\xc3\xa4n Krasnogvardeisk) l\xc3\xa4hell\xc3\xa4 k\xc3\xa4ydyss\xc3\xa4 taistelussa 20. elokuuta 1941. N\xc3\xa4in monen vaunun tuhoaminen onnistui, koska alueen ainoa tie kulki suon keskelt\xc3\xa4, ja ven\xc3\xa4l\xc3\xa4iset olivat naamioituneet suon laidoille siten, etteiv\xc3\xa4t saksalaiset pystyneet paikantamaan vihollisen sijaintia._NEWLINE_Kolobanov osallistui talvisotaan Karjalankannaksella. Ven\xc3\xa4l\xc3\xa4isen Krasnaja Zvezda -lehden mukaan h\xc3\xa4n sai talvisodan j\xc3\xa4lkeen tuomion \xe2\x80\x9dveljeilyst\xc3\xa4 vihollisen kanssa\xe2\x80\x9d. Tapaus liittyi ilmeisesti tilanteeseen, jossa suomalaiset ja ven\xc3\xa4l\xc3\xa4iset sotilaat kommunikoivat kesken\xc3\xa4\xc3\xa4n yst\xc3\xa4v\xc3\xa4llisess\xc3\xa4 hengess\xc3\xa4 sotatoimien p\xc3\xa4\xc3\xa4tytty\xc3\xa4.'